《喜吴天章至自蒲坂 其一》
清代·江闿

解组归来日下帷，拈毫辄与古人期。诗方范陆差相亚，词拟周秦更勿疑。

乏食耻炊同舍釜，罢官孰寄草堂资？侍儿也为先生惜，满腹牢骚不合时。

作者简介：清安徽歙县人，籍贵阳，字辰六。早年从姻戚姓越，别号牂牁生。康熙二年举人，举博学鸿词不第，任益阳知县、解州知州，有善政。有《江辰六文集》、《春芜词》。